
Përmbledhje e rregullave fetare gjatë katastrofave natyrore 


Me vazhdimin e pasojave pas katastrofës së përmbytjeve dhe 
problemet e shumta të cilat rrjedhën nga to, është shtuar nevoja për të 
ditur më shumë rreth dispozitave fetare që lidhen me këto katastrofa. 
E ndër çështjet dhe dispozitat më të rëndësishme janë: 

Shpëtimi i të përmbyturit dhe përpjekja për ta evakuuar atë është 
prej obligimeve (vaxhibeve). Për më tepër, muslimani e ka obligim që 
ta ndërpres namazin, qoftë edhe nëse është farz, për t'i ardhur në 
ndihmë të përmbyturit nëse ka mundësi ta bëjë këtë. 

Nëse ai është i vetmi që ka mundësi ta bëjë këtë, atëherë obligohet 
personalisht, mirëpo nëse ka edhe të tjerë që mund ta bëjnë këtë, 
atëherë obligimi është i përbashkët dhe i përfshin të gjithë ata që kanë 
mundësi. Nëse ndonjëri nga ata e kryen këtë bie obligimi nga të tjerët, 
përndryshe nëse e lënë, të gjithë bëjnë mëkat. 

Ai që refuzon ta bëjë këtë me gjithë mundësinë që ka obligohet me 
kompensim 1 , sipas mendimit më të saktë të dijetarëve. 

Ai që posedon pasuri në sasinë e përcaktuar fetarisht për të dhënë 
zekat por, pasuria e tij është shkatërruar nga përmbytjet, atëherë kjo 
çështje zgjidhet në këtë mënyrë: 

- Nëse nuk ka kaluar një vit që kur pronari i saj e ka këtë pasuri në 
pronësi të tij 2 apo ka kaluar një vit por, ai nuk ka mundur ta jap 
zekatin për ndonjë arsye, atëherë ai nuk ka mëkat dhe as nuk i 
kërkohet që ta kompensoj sasinë që është dashur ta jep për zekat 
dhe dhënia e zekatit anulohet për të. 

- Ndërsa nëse pasuria e ka kaluar një vit në posedim të pronarit dhe 
ai ka pas mundësi ta nxjerr zekatin por, nuk e ka bërë këtë për 
shkak të neglizhencës dhe shkujdesit, atëherë zekati është obligim 
për të dhe duhet që ai ta jep atë. 

1 Mendimi i shumicës së dijetarëve është se ai bën mëkat dhe nuk obligohet me kompensim, 
ndërsa dijetarët e mehdhebit Maliki ndajnë mendimin se ai obligohet të kompensoj njëjtë 
sikur dëmshpërblimi i krimit të vrasjes dhe me këtë rast nëse qëllimisht nuk i ka ofruar 
ndihmë të përmbyturit kompensimi bëhet nga pasuria e tij, ndërsa nëse e paraqet ndonjë 
arsye, atëherë dëmshpërblimi merret nga pasuria e familjes së tij. (El Meusuah El Fikhijje El 
Kuvejtije) 

2 E që është një prej kushteve të dhënies së zekatit. (sh.p.) 








Lejohet që të dëmtuarve nga përmbytjet t'u jepet nga zekati, nëse 
pas këtij dëmtimi janë shndërruar në të varfër apo janë zhytur në 
borxhe. 

Argument për këtë është hadithi të cilin e shënon Muslimi në librin 
e tij ku Pejgamberi (lavdërimi dhe shpëtimi i Allahut qofshin mbi të) 
ka thënë: “O Kabisa, vërtetë lypja nuk lejohet vetëm se për njërin nga 
këta tre persona! E prej tyre ka përmendur: “Dhe një njeri të cilin e ka 
goditur një fatkeqësi e cila ia ka shkatërruar pasurinë, atij i lejohet lypja 
gjersa të gjen aq sa i mjafton për t’i përmbushur nevojat e tij kryesore për 

jete. 

Tabiini i mirënjohur Muxhahid b. Xhebr E1 Mekij ka thënë: " Tre 
persona llogariten se janë të zhytur në borxhe: Një njeri të cilit vërshimet ia 
kanë shkatërruar pasurinë, njeriu të cilit zjarri ia ka shkatërruar pasurinë dhe 
njeriu i cili ka familje por, nuk ka pasuri, e ai merr borxhe për të shpenzuar 
për ta. " 3 

Lejohet të shpejtohet dhënia e zekatit të vitit të ardhshëm, i cili do 
të llogaritej përafërsisht, për shkak të nevojës së njerëzve pas këtyre 
përmbytjeve. Kjo është më mirë se sa të jepet zekati në muajin 
Ramazan. 

Për sa i përket mallrave të shitura të cilat janë dëmtuar për 
shkak të katastrofës së përmbytjeve, veprohet me to kësisoj: 

- Nëse janë dëmtuar para se t'i merr blerësi në posedim, atëherë 
shitblerja llogaritet e anuluar. Kompensimi i tyre është obligim për 
shitësin gjithashtu, nëse shitësi ia ka marrë të hollat blerësit 
obligohet t'ia kthej ato. 

- Ndërsa nëse malli i shitur dëmtohet pasi që blerësi e ka marrë në 
posedim, atëherë i përket vetë blerësit ta kompensoj atë dhe shitësi 
është i liruar nga obligimi, ngase malli i shitur ka dalë nga 
përgjegjësia e tij në momentin kur iu është dorëzuar blerësit. 

- Gjithashtu, nëse shitësi ia ka mundësuar blerësit ta merr mallin e 
tij veçse e ka larguar përgjegjësinë nga vetja, e me këtë rast blerësi 
është ai që është treguar neglizhent, për këtë barra e kompensimit 
të mallit bie mbi të. 


3 E transmeton Ibn Ebi Shejbe me zinxhir të saktë: 3/ 207. 





Për kulturat e mbjella apofrutat të cilatjanë dëmtuar nga 
përmbytjet, para se të ekziston mundësia e korrjes apo vjeljes, i takon 
blerësit i cili e ka paguar vlerën e tyre të kërkojë prej shitësit tërë 
vlerën të cilën e paguar, për shkak të fjalës së Pejgamberit (lavdërimi 
dhe shpëtimi i Allahut qofshin mbi të): “Nëse i shet vëllait tënd fruta 
dhe ndërkohë i godet ndonjë fatkeqësi nuk të lejohet të marrësh nga ai 
asgjë! Me çfarë të drejte e merr pasurinë e vëllait tënd me të padrejtë?!!” 4 

Qiramarrësi lirohet nga pagesa e kësteve të mbetura pa paguar nga 
qiraja e shtëpive apo dyqaneve të cilat i kanë rrënuar vërshimet. 
Ngase, kontrata e qirasë bëhet jo valide nëse dëmtohet gjësendi i 
marrë në qira. Qiramarrësi duhet të paguaj vetëm qiranë e periudhës 
së kaluar, para dëmtimit, dhe duhet t'i kthehet shuma që tepron nëse 
e ka paguar qiranë paraprakisht. 

Ky rast e përforcon atë që e kanë paralajmëruar dijetarët në rastin 
e shitjes së veturave, për domosdoshmërinë e ndarjes mes kontratës 
së qirasë dhe kontratës së blerjes dhe mos përzierjen mes tyre; Ngase, 
nëse nuk ndahen detyrimisht do të ketë konflikt mes kompanisë dhe 
qiramarrësit sepse, secili nga ata ia ngarkon palës tjetër vlerën e 
veturës (në rast të dëmtimit). Përderisa, sikur të ishte kontrata e 
ndarë, atëherë qiradhënësi do të merrte përsipër (në këtë rast: 
kompania e veturave) dëmtimin. E po të ishte kontrata e shitjes me 
këste e pavarur, atëherë blerësi do ta merrte përsipër dëmtimin dhe 
do t'i mbetej atij pagesa e kësteve. 

Andaj, 'qiraja e cila përfundon me pronësi të veturës' nuk është qira 
e pastër e as shitblerje e pastër, për këtë edhe ndodh konflikti ... 
Ndërsa tash pas përmbytjeve do të fillojnë konfliktet mes qiraxhinjve 
dhe kompanive - të cilat punojnë përmes kontratave të dhënies së 
automjeteve me qira që përfundon me pronësi, rreth sigurimit të 
veturave! Cili prej tyre do ta merr kompensimin nga kompanitë e 
sigurimeve!! 


4 E transmeton Muslimi me nr: 1544. 



Pasuria e cila prishet për shkak të përmbytjeve dhe e cila është në 
përgjegjësinë e punëtorit individual * 5 prej nëpunësve në institucionet 
dhe kompanitë. Me këtë rast nëpunësi nuk obligohet që ta 
kompensojë atë, ngase punëtorit individual vetëm iu është dhënë në 
besim dhe ai nuk obligohet ta kompensoj atë që dëmtohet nën 
përgjegjësinë e tij, nëse nuk e ka keqpërdorur apo nuk ka qenë 
neglizhent në kujdesin për të. 

Ajo që dëmtohet te punëtori i përbashkët 6 pas përmbytjeve, sikurse 
veturat e njerëzve në serviset e veturave, rrobat në dyqanet e 
rrobaqepësisë, apo rrobat në dyqanet e posaçme për pastrimin e tyre, 
e të ngjashme me to, punëtori i përbashkët nuk obligohet t'i 
kompensojë ato sipas mendimit më të saktë të dijetarëve. 

Emanetet dhe depozitat të cilatjanë dëmtuar nga përmbytjet nuk i 
kompenson ai që janë deponuar te ai, nëse i ka vendosur në një vend 
të përshtatshëm në të cilin ruhen zakonisht. 

Ai që huazon diçka e më pas dëmtohet nga përmbytjet, për sa i 
përket kompensimit të tij ka mospajtim mes dijetarëve. Më afër është 
se nuk obligohet ta kompensojë atë .. ngase, gjësendi i huazuar është 
depozitë e cila nuk kompensohet vetëm nëse keqpërdoret apo 
tregohet i pakujdesshëm ndaj tij. 

Gjithashtu nëse dëmtohet kapitali i pasurisë në ortakërinë e 
partneritetit 7 nga përmbytjet, atëherë dëmtimin e tij e kompenson 
pronari i pasurisë ndërsa, ai që e tregton me të me të nuk garanton 
asgjë përveç nëse tregohet i pakujdesshëm ndaj saj, ngase përgjegjësia 
e tij me këtë rast është e njëjtë si në rastin e depozitave. 

Për sa i përket pasurisë së rrëmbyer e cila është dëmtuar gjatë 
përmbytjeve, dijetarët janë të pajtimit se është obligim të 
kompensohet, ngase rrëmbyesi është agresor. Ibn Xhezij E1 Malikij në 


Punëtori individual: është ai që kontrata e ndërlidhur me të përcaktohet me kohë të caktuar 

ku punëdhënësi mund të përfitoj nga ai gjatë kësaj kohe si p.sh nëpunësit e ndryshëm. 

6 Punëtori i përbashkët:Është punëtori me të cilën është lidhur kontratë për kryerjen e një 
vepre të caktuar. Me këtë rast punëtori obligohet ta kryej punën dhe t'ia dorëzoj pronarit të 
tij, si p.sh. rrobaqepësi. (sh.p.) 

7 Ortakëria e partneritetit: ndodh atëherë kur njëri nga ortakët ia jep pasurinë tjetrit që të 
tregtojë me të, me një përqindje të caktuar të fitimit. 



librin e tij "E1 Kavanin E1 Fikhije", fq: 362, thotë: "Rrëmbyesi e 
kompenson atë që e ka rrëmbyer, pavarësisht a është dëmtuar me 
urdhrin e Allahut apo nga ndonjë krijesë." 

Të gjitha pronat të cilat humhen si pasojë e përmbytjeve, zbatohet 
për to dispozita e sheriatit për 'El Lukata' - gjësendet e humbura, 
pavarësisht a janë prona që ju kanë humbur pronarëve të tyre apo i 
kanë lënë qëllimisht për shkak të pamundësisë për t'i bartur, qofshin 
ato vetura dhe makineri të rënda të cilat vërshimet i kanë marrë me 
vete, apo kafshë dhe bagëti të humbura dhe të shpërndara për shkak 
të përmbytjeve. 

Me pakfjalë, dispozita për 'El Eukata' është si vijon: 

- Gjësendi i thjeshtë të cilin pronari i tij nuk e kërkon zakonisht si 
p.sh. lapsi i lirë, shuma e vogël e të hollave, kalon në pronësi të atij 
që e gjen dhe nuk ka nevojë për ta lajmëruar. 

- Ndërsa për sa u përket pasurive të tjera (që janë në pronësi të 
njerëzve) për të cilat zakonisht njerëzit i kërkojnë dhe interesohen 
për to, ai që i ka gjetur duhet t'i ruaj dhe t'i lajmëroj nëpër tregje, 
vendtubime të njerëzve dhe gazeta, për një vit të plotë. Nëse nuk 
lajmërohet pronari i tyre, atëherë ato kalojnë në pronësi të tij me 
kusht që t'i garantoj (kompensoj) pronarit të tyre kurdo që të 
lajmërohet. Autoritetet përgjegjëse mund të hapin një depo për 
gjësendet e gjetura, ndërsa ai që vjen me fakte për gjësendin e tij të 
humbur, atëherë ai i jepet atij. 

Nëse ndokush prej shitësve dhe zejtarëve keqpërdor nevojën e 
njerëzve, sikurse që ka ndodhur nga pronarët e makinave që 
shfrytëzohen për tërheqje (të veturave p.sh.), për thithjen e ujit, 
pastrimit të veturave apo edhe moteleve dhe pronarëve të 
apartamenteve, me këtë rast autoritetet kanë të drejtë të ndërhyjnë 
dhe t'i obligojnë me çmimin ekuivalent 8 me qëllim të ruajtjes nga 
lakmia dhe shfrytëzimi. 

Shejhul Islam Ibn Tejmije ka thënë: "Gjësendet për të cilat kanë nevojë 
t'i blejnë dhe shesin masa e njerëzve, atëherë është obligim që të mos shiten 


Çmimin mesatar në treg. (sh.p.) 


> 



vetëm se me çmimin ekuivalent, nëse nevoja për blerjen apo shitjen e tyre 
është e gjithanshme." 

Ibn Kajjimi ka thënë: "Nëse shitblerësit përmbahen nga shitja e mallrave 
të tyre vetëm se me çmim të rritur, përkundër nevojës së njerëzve, me këtë 
rast ata e kanë obligim të shesin me çmimin ekuivalent. Tes'iri (përcaktimi i 
çmimit nga autoritetet dhe detyrimi i shitësve me të) nuk mund të kuptohet 
përveç se përmes detyrimit me çmimin ekuivalent në treg d.m.th. tes'iri këtu 
nënkupton detyrimin me drejtësinë me të cilën i ka obliguar Allahu i 
lartësuar . * 1 2 * * * * * * 9 

Ai që posedon kontratën e sigurimit të ndaluar dhe të cilit i 
kompensohet dëmi nga kompania e sigurimit, nuk i lejohet të merr 
vetëm aq sa ka paguar në të kaluarën, d.m.th. këstet e paguara më 
herët, ndërsa pjesën tjetër të mbetur e jep sadaka (lëmoshë). 

Ndalohet blerja e mallrave dhe gjësendeve të vjedhura për atë 
që e din apo ia merr mendja se ato janë të vjedhura. Ngase, blerja e 
tyre përbën bashkëpunim në të keqe dhe armiqësi dhe dikton që 
prona t'i humbet pronarit të vërtetë të saj. 

Të përmbyturit: Nëse nuk dihet se cili prej tyre ka vdekur së 
pari, atëherë ata nuk trashëgojnë nga njëri tjetri por, trashëgimia e 
secilit prej tyre i takon vetëm trashëgimtarëve të tyre të gjallë (pa i 
përfshirë ata që kanë vdekur së bashku). Kësisoj ka gjykuar Zejdi në të 
vrarët e betejës së 'Jemames' 10 si dhe ata që kanë vdekur në murtajën 
'Amuas' 11 dhe këtë mendime ndajnë shumica e fukahave. 


9 Tes'iri: Është përcaktimi i çmimit nga autoritetet dhe detyrimi i shitjes përmes tij. Ai është 
dy llojesh: 

1. Padrejtësi e ndaluar: kjo ndodh atëherë kur autoritetet detyrojnë pronarët e mallrave apo 
shërbimeve - padrejtësisht - për t'i shitur apo ofruar ato me çmimin të cilin nuk e pranojnë, 
apo i privojnë nga ajo që ua ka lejuar Allahu. 

2. Drejtësi e lejuar (në të vërtetë e obliguar): Me këtë rast vendimi përfshin zbatimin e 

drejtësisë mes njerëzve dhe kjo ndodh përmes detyrimit të pronarëve të mallit apo 

shërbimeve për të cilat njerëzit kanë nevojë të domosdoshme dhe shitjen apo ofrimin e tyre 

me çmimin e drejtë (me çmimin ekuivalent në treg), nëse ndodh që ata të përmbahen nga 

shitja përveç se me çmimin që e përcaktojnë që në fakt e dëmton konsumatorin. (Muxhem El 

Mustalahat El Malije uel Iktisadije: 136) 

10 Beteja e 'Jemames': Beteja e cila ka ndodhur mes ushtrisë islame në krye me Halid b. 

Velidin dhe fisit Beni Hanife me në krye me Musejlimen - pretenduesin e pejgamberllëkut. 

11 Mortaja 'Amuas': është mortaja e cila ka filluar në qytezën e quajtur Amuas,e pastaj është 

përhapur në rajonin e Shamit, në periudhën e hilafetit të Umerit në vitin 18 h. 



Gënjeshtra dhe mashtrimi në marrjen e kompensimeve 
konsiderohet marrje e pasurisë me të padrejtë. Ai që nuk është 
dëmtuar nga këto përmbytje nuk ka të drejtë të marrë ndihma dhe 
pretendimi i tij se është dëmtuar pa qenë kjo e vërtetë është 
gënjeshtër e ndaluar dhe shenjë prej shenjave të dyfytyrësisë. 

I humburi: për të cilin nuk ka ndonjë lajm apo nuk dihet se a 
ka vdekur apo është gjallë, atëherë duhet të pritet deri në një afat në të 

cilin paramendohet sikur të ishte i gjallë do të kthehej dhe pas 
përfundimit të këtij afati gjykohet si i vdekur. Me këtë rast fillon 
zbatimi i dispozitave që pasojnë si rezultat i vdekjes si: fillimi i kohës 
së 'Idetit' 13 së gruas së tij dhe ndarja e trashëgimisë së tij. 

Si pasojë e kësaj katastrofe është se disa organizata dhe 
kompani kanë filluar t'i pushojnë nga puna nëpunësit e tyre, 
por para se të merret ky hap patjetër duhet të kihen parasysh 
pasojat e këtij vendimi për këta nëpunës ngase, ata mbajnë 
financiarisht familjet e tyre. 

Duhet bërë e ditur se nuk i lejohet pronarit të kompanisë të pushojë 
nga puna nëpunësin para se të përfundojë kontrata e tij, përveç në rast 
të paaftësisë së pagesës së obligimeve dhe ekzistimit të dëmtimit të 
sigurt dhe të qartë. 

Gjithashtu, duhet dhënë nëpunësit të gjitha të drejtat e tij që i 
takojnë sipas marrëveshjes. Dhe pasojat e përmbytjes nuk janë 
arsyetim për t'i mënguar diç prej të drejtës së tij, ngase ai nuk është 
fajtor për atë që ka ndodhur. 

Prej rregullave të qarta në sheriat është se: "Ai që 
tregohet neglizhent, e garanton kompensimin." 

Çdokush që tregohet neglizhent, i pakujdesshëm dhe mospërfillës 
detyrohet të kompensojë dëmet që kanë ndodhur si rezultat i 

12 Dijetarët e fikhut kanë mendime të shumta rreth afatit që duhet të presë gruaja gjersa të 
gjykohet se burri i saj ka vdekur. Mendimin që e konsiderojnë si të saktë shumë dijetarë të 
spikatur është se përcaktimi i afatit i kthehet gjykatësit. Kjo mund të ndryshojë me 
ndryshimin e kohëve, gjendjeve dhe rrethanave që i përcjellin ato. Gjykatësi përcakton një 
afat pas të cilit nuk paramendohet të jetë i gjallë dhe pas kalimit të këtij afati e gjykon si të 
vdekur. ( www.islam-qa.com ) 

13 Iddeti: Afati i përcaktuar për pritjen e gruas, si adhurim ndaj Allahut, për të shprehur 
pikëllimin për burrin, apo për t'u siguruar se mitra e saj është pastruar. 

neglizhencës dhe pakujdesisë së tij duke ia shtuar edhe atë se meriton 
të ndëshkohet për shkak të abuzimit me pasurinë publike 
padrejtësisht. 

Ndër mëkatet më të rënda me të cilat e takon robi Allahun e 
lartësuar në botën tjetër është marrja e pasurisë pa të drejtë. Ndërsa 
pasuritë më me peshë janë ato publike, ngase mëkati në abuzimin me 
to është i madh .. dhe ndalimi i keqpërdorimit të tyre është më i rëndë 
se sa ndalimi për pasurinë private, sepse ajo është e drejtë e 
përbashkët mes të gjithë muslimanëve. 

Abuzim me pasurinë publike mund të llogaritet: Mos përmbushja e 
standardeve të cilësisë në projektet e shtetit dhe dhënia e lejeve për 
ndërtimin e ndërtesave të cilat nuk lejohet të ndërtohen. 

Krim edhe më të madh se ky, bëjnë ata që shteti iu beson ndonjë 
detyrë dhe u jep në përgjegjësi pasurinë e arkës shtetërore të 
muslimanëve për të përfunduar projekte në të mirën publike dhe më 
pas jo që nuk i përfundojnë ato, por i plaçkitin dhe grabitin apo i 
përfundojnë ato jo në mënyrën që iu është besuar. Kësisoj, ata 
përfitojnë prej pasurisë publike atë që nuk e meritojnë dhe rezulton 
nga kjo papërgjegjësi e tyre dëm dhe shkatërrim i madh. 

Si rezultat i kësaj, kanë ndodhur shumë e shumë rrënime, 
përmbytje, djegie dhe humbje fatale në shpirtra, pasuri dhe të mira 
bujqësore. 

Pejgamberi (lavdërimi dhe shpëtimi i Allahut qofshin mbi të) ka 
thënë: “Disa njerëz zhyten (fusin dorën) në pasurinë e Allahut me të 
padrejtë, atyre ju takon zjarri (si ndëshkim) ditën e Gjykimit.” (Buhariu: 
3118 ) 

Kuptimi i fjalës: “Disa njerëz zhyten (fusin dorën) në pasurinë e 
Allahut me të padrejtë.” d.m.th. e keqpërdorin (abuzojnë) pasurinë e 
muslimanëve. 

Është obligim, për çdo nëpunës dhe përgjegjës të cilit iu është 
besuar diçka që të ketë kujdes ndaj të drejtës së Allahut në pasurinë 
publike dhe të mos e keqtrajtoj apo ta keqpërdorë atë. 

Allahu i lartësuar thotë: “Allahu ju urdhëron që t'u jepni amanetin të 
zotëve të tyre dhe kur të gjykoni, ju urdhëron të gjykoni me të drejt mes 
njerëzve. Sa e mirë është kjo që ju këshillon. Allahu dëgjon dhe sheh si 
veproni. ” 


) 




